Gyerekkölcsönző – albumkészítés

Írja fel mindenki a nevét egy cetlire! Keverjük össze a cetliket, mindenki húzzon egyet!

(Ha véletlenül a sajátodat húztad, tedd vissza, válassz másikat.)

A4-es rajzlapra készíts portréképet a cetliden szereplő osztálytársadról! Írj mellé néhány jellemző vonást is (pl. mi a hobbija, milyen nyelven tanul, mit sportol).

A lapokat gyűjtsétek össze egy kapcsos dossziéba.

Játsszátok el a mesében leírt jelenetet: valaki a gyerekkölcsönzőbe érkezik, bérelni vagy vásárolni akar egy gyereket. Egyikőtök játssza a boltos szerepét! A boltos ajánlgassa a gyerekeket az album alapján, a vevő fitymálja vagy dicsérje az “árut”.

A kiválasztott gyerek is kapcsolódjon be a jelenetbe: akarja, hogy kikölcsönözzék / megvegyék? Szimpatikus neki az új apuka / anyuka?

Használjátok a fantáziátokat, legyen minél viccesebb a jelenet!

A drámajáték után beszélgetés:

El tudjátok képzelni, hogy a valóságban is működjön gyerekkölcsönző bolt?

Mit gondolsz, a gyerekjavítóban milyen hibákat javítanának ki a gyerekekben és hogyan? Ha téged beadnának a szüleid a gyerekjavítóba, mit változtatnának rajtad? Szeretnéd, ha megváltoznál?

Miért nem tetszettek a kikölcsönzött gyerekek Kuvoscsik úrnak? Miért tetszett neki Béci?